Oom Hennie's Flat | LekkeSlaap
Oom Hennie's Flat bied gerieflike selfsorgverblyf in 'n eenslaapkamer tuinwoonstel wat aan die hoofhuis is. Die woonstel is op 'n residensiële erf in die kusdorpie Arniston, 1,4 km vanaf Roman-strand.
Dié tuinwoonstel is ideaal vir 'n paartjie met 'n kind. Daar is 'n slaapkamer met 'n dubbelbed, 'n badkamer met 'n stort, wasbak en toilet, asook 'n oopplan-kombuisie en -leefarea. Die sitkamer het 'n slaapbank vir nog een persoon. Die kombuisie is met 'n yskas en mikrogolf toegerus. Die leefarea het 'n sitarea, 'n tafel met stoele en 'n TV met DStv.
Die woonstel het 'n privaat ingang en toegeboude braaigeriewe. Beddegoed en badhanddoeke word voorsien en troeteldiere word nie toegelaat nie.